Markku Hoikkala

Markku Hoikkala (s. 18. lokakuuta 1956 Perniö) on Salossa ja Somerolla asuva suomalainen runoilija, näytelmäkirjailija ja puuseppä. Vuonna 1985 WSOY julkaisi Hoikkalan esikoisrunokokoelman Riehukatseinen madonna. Samana vuonna valmistui ensi-iltaan Hoikkalan ja Harri Nordellin yhdessä kirjoittama näytelmä Kerjäläisten jalkapuu. Hoikkalan tuotannossa runous, draama ja esittävä taide limittyvät toisiinsa erottamattomasti. Hoikkala on humanististen tieteiden kandidaatti. Hän on opiskellut Turun yliopiston Historian, kulttuurin ja taiteiden tutkimuksen laitoksella pääaineenaan folkloristiikka. Kirjailijan ammatin lisäksi Hoikkala on myös konepiirtäjä, muotoilija ja puuseppä. Hän on toiminut saunojen suunnittelijana ja rakentajana, kuriositeettina maailman nopein saunamaailman nopein sauna Youtube. Saunojen lisäksi Hoikkala suunnitteli ja rakensi 70 katsojaa vetävän teatterijurtanteatterijurtta Voima, jolla Teatteri Quo Vadis kiersi Eurooppaa kymmenen vuoden ajan. Hoikkala oli perustamassa kansainvälistä Teatteri Quo Vadista vuonna 1985 ja veti teatterin toimintaa tuottajan, käsikirjoittajan, näyttelijän, ajoittain myös muusikon ja ohjaajan rooleissa vuoteen 2015 asti. Quo Vadiksen lisäksi Hoikkala on ollut perustamassa 11 muuta taideyhteisöä. Hoikkala on tuottelias, hänen vuodesta 1985 alkaneeseen tuotantoonsa kuuluu 75 teosta. Niistä näytelmiä on 45, muun tuotannon muodostuessa runo-, elokuva-,Elonet televisio-, musiikki-, kuunnelma- ja videoteoksista. Julkaisuja on 24. Hän on kirjoittanut televisioon ja teatteriin myös lasten- ja nuorten näytelmiä ja sarjoja. Osan tuotannostaan Hoikkala on kirjoittanut yhdessä toisen kirjoittajan kanssa. Hänen tuotantoaan on käännetty 10 eri kielelle. Hoikkala on Suomen näytelmäkirjailijat ja käsikirjoittajat ry:n hallituksen jäsenSuomen näytelmäkirjailijat ja käsikirjoittajat vuodesta 1994,Nordiska Dramatikerunion Nordiska Dramatikerunionin hallituksen puheenjohtaja 1994-1997, Teatterin tiedotuskeskuksenTeatterin tiedotuskeskus hallituksen jäsen 1999-2002 sekä uudelleen 2018-, Teosto ry:n ja Suomen musiikintekijät ry:n jäsen vuodesta 1998. Hoikkala yksin tai työryhmän kanssa on palkittu Varsinais-Suomen taidepalkinnollaVarsinais-Suomen taidepalkinto, Turun Sanomat 2008, Salon Seudun Sanomien kulttuuripalkinnolla 2009, Olavi Veistäjä -palkinnollaOlavi Veistäjä palkinto, Yle 2009 ja Kiitos kotimaisesta näytelmästäKiitos kotimaisesta näytelmästä 2011\. Lisäksi hänen tuotantoaan on palkittu useilla kansainvälisillä teatteri- ja AV-alan palkinnoilla. Hänelle myönnettiin taiteilijaeläke vuonna 2020. Hoikkalan aviopuoliso on henkilöstövalmentaja Päivi Hoikkala. == Kirjallinen tuotanto == === Runoja === * Riehukatseinen madonna, 1985 * Kyykivi, 1991 * Kulkukoira todistaa että on, 1992 === Näytelmiä === * Jurtta Palo, 2017 * Pääsiäisen ihme, 2013 * BurningBurning, 2012 * Lastentarha, 2012 * Pelastetaan äiti, 2010 * Linnunpönttömies, 2005 * Guru, 2004 * Kiiltonahkakengät, 2001 * Majakka, 2000 * Karjala takaisin! 2000 * Haukikuningas, 1999 * Naulapaimen, 1997 * Jono, 1995 * Vandaalit, 1993 * Rattle Stone, 1992 * Muistinmenetys, 1991 * Paha kalakukko, 1991 * Pilvilinna, 1989 * Salon valtaus, 1987 * Lasse Kajakon viimeiset hetket, 1986 * Kerjäläisten jalkapuu, 1985 === Muita === * Ihmisvihaaja, Molière, käännös, 2002 ISBN 952-5439-26-7 * Mummokirja, tarinakokoelma, 2004 ISBN 951-607-113-9 * Teatro finlandés para ninoss y jóvenes, serie Libraterra dramatica, n:o 78, 2010 ISBN 978-84-92639-08-3 == Muuta tuotantoa == === Elokuva, video, televisio ja radio === * Lasihuoneromanssi, tv-elokuva, 1987 * Mökkielämä, kuunnelmasarja, 1987 * Sisäpiirin kaupat, Poliisijuttu tv-sarja 1989 * Kyykivi, video, 1992 * Kulkukoira todistaa että on, video, 1993 * Kokkelivekkulit, tv-sarja 1994 * Fresco of Hunger, video, 1996 * Ihmisvihaajan matkassa, tv-dokumentti 1996 * Afri can, tv-dokumentti, 2000 * Guru, videodokumentti, 2010 == Ohjauksia == === Teatteri === * Pilvilinna, 1989 * Runotrafiikki Kyykivi – Rattle Stone, 1991 * Kulkukoira todistaa että on, 1993 * Pääsiäisen ihme, 2013 * Jurtta Palo, 2017 === Elokuva, video === * Fresco of Hunger, 1996 * Ihmisvihaajan matkassa, 1996 * Afri can, tv-dokumentti, 2000 === Muuta === * Runoperformanssi Höyhentakkipojat, 1988 * Runoperformanssi Teon sana, 1994 * Kokkelivekkulit, cd-levy, 1994 * Talvinen vaellusnäytelmä Kolia kohti, 1999 == Lähteet == Luokka:Suomalaiset runoilijat Luokka:Suomalaiset näytelmäkirjailijat Luokka:Vuonna 1956 syntyneet Luokka:Elävät henkilöt